wickkiey/tamil-wikipedia-chunked huggingface dataset:
# எலியாஸ் ஜேம்ஸ் கோரி

## சுயசரிதை

பாஸ்டனுக்கு வடக்கே உள்ள மெத்தூயன், மாசசூசெட்சில் இருந்து குடியேறிய கிறித்துவக் குடும்பத்தில் இவர் பிறந்தார். இவர் பிறந்த பதினெட்டு மாதங்களுக்குப் பிறகு இவரது தந்தை இறந்தார். அவரது நினைவாக இவருக்கு தந்தையின் பெயரான எலியாஸ் என்பதை இவரது தாய் இவரது பெயருடன் இணைத்தார்.இவரது தாய், சகோதரர், இரண்டு சகோதரிகள் மற்றும் அத்தை மற்றும் மாமா அனைவரும் ஒன்றாக வாழ்ந்து வந்தனர். பெரும் பொருலியல் வீழ்ச்சியினை எதிர்கொண்டனர் . ஒரு சிறுவனாக, இருந்த போது மென்பந்து, கால்பந்து மற்றும் ஹைகிங் போன்ற விளையாட்டுகளை விளையாடினார். அவர் ஒரு கத்தோலிக்க தொடக்கப்பள்ளியிலும், மாசசூசெட்ஸின் லாரன்ஸ் நகரில் உள்ள லாரன்ஸ் உயர்நிலைப் பள்ளியிலும் பயின்றார் .  
16 வயதில் கோரே மாசாச்சூசெட்சு தொழில்நுட்பக் கழகம் நுழைந்தார், அங்கு அவர் 1948 இல் இளங்கலை பட்டம் மற்றும் முனைவர் பட்டம் இரண்டையும் பெற்றார் . 1951 இல் பேராசிரியர் ஜான் சி. ஷீஹானினின் வழிகாட்டுதலில் இவர் முனைவர் பட்டம் பெற்றார். வேதியியலில் இளங்கலை பட்டம் பெற்ற பிறகு, பேராசிரியர் ஜான் சி. ஷீஹானின் அழைப்பின் பேரில், இவர் அர்பானா-சாம்பேனில் உள்ள இலினொய் பல்கலைக்கழகத்தில் நியமனம் பெற்றார். அங்கு அவர் 1956 ஆம் ஆண்டில் தனது 27 வயதில் வேதியியல் நிரந்த பேராசிரியராகப் பணி புரிந்தார். 1959 ஆம் ஆண்டில், அவர் ஆர்வர்டு பல்கலைக்கழகத்தில் கரிம வேதியியல் பேராசிரியராகப் பணியாற்றினார். அவர் 50 ஆண்டுகளுக்கும் மேலாக ஃபைசரின் ஆலோசகராகவும் இருந்து வருகிறார்.  
இவரது பணிக்காக கோரிக்கு 1988 ஆம் ஆண்டில் தேசிய அறிவியல் பதக்கம், 1990 இல் வேதியியலுக்கான நோபல் பரிசு, மற்றும் அமெரிக்க வேதியல் குமுகத்தின் மதிப்புமிக்க விருதாக கருதப்படும் பிரீஸ்ட்லி பதக்கம் 2004 ஆம் ஆண்டில் இவருக்கு வழங்கப்பட்டது.
# எலியாஸ் ஜேம்ஸ் கோரி

## விருதுகள் மற்றும் கவுரவங்கள்

லினஸ் பாலிங் விருது (1973), பிராங்க்ளின் பதக்கம் (1978), டெட்ராஹெட்ரான் பரிசு (1983), வேதியியலில் வுல்ஃப் பரிசு (1986), தேசிய அறிவியல் பதக்கம் (1988), ஜப்பான் பரிசு (1989) உள்ளிட்ட 40 க்கும் மேற்பட்ட பல முக்கிய விருதுகளைப் பெற்றுள்ளார்.மேலும் இவர் வேதியியலுக்கான நோபல் பரிசு (1990), ரோஜர் ஆடம்ஸ் விருது (1993), மற்றும் பிரீஸ்ட்லி பதக்கம் (2004). 2008 ஆம் ஆண்டு நிலவரப்படி, ஆக்ஸ்போர்டு பல்கலைக்கழகம் (யுகே), கேம்பிரிட்ஜ் பல்கலைக்கழகம் (யுகே) மற்றும் தேசிய சுங் செங் பல்கலைக்கழகம் உள்ளிட்ட உலகெங்கிலும் உள்ள பல்கலைக்கழகங்களிலிருந்து அவருக்கு 19 கவுர முனைவர் பட்டங்கள் வழங்கப்பட்டுள்ளன.
# வில்லியம் லிம்ஸ்காம்ப்

**வில்லியம் நன் லிப்ஸ்காம்ப் ஜூனியர்** (William Lipscomb டிசம்பர் 9, 1919 ஏப்ரல் 14, 2011) நோபல் பரிசு பெற்ற அமெரிக்க கனிம மற்றும் கரிம வேதியியலாளர் ஆவார்.அணு காந்த அதிர்வு, கோட்பாட்டு வேதியியல், போரான் வேதியியல் மற்றும் உயிர் வேதியியல் ஆகியவற்றில் இவர் பணியாற்றினார் .
# வில்லியம் லிம்ஸ்காம்ப்

## சுயசரிதை

### கண்ணோட்டம்

ஓஹியோவின் கிளீவ்லாந்தில் லிப்ஸ்காம்ப் பிறந்தார். அவரது குடும்பம் 1920 இல் கென்டகியின் லெக்சிங்டனுக்கு குடிபெயர்ந்தது, 1941 இல் கென்டக்கி பல்கலைக்கழகத்தில் வேதியியலில் இளங்கலை அறிவியல் பட்டம் பெறும் வரை அவர் அங்கேயே வாழ்ந்து வந்தார். அவர் 1946 இல் கலிபோர்னியாதொழில்நுட்பக் கழகத்தில் (கால்டெக்) வேதியியல் பிரிவில் முனைவர் பட்டம் பெற்றார்.  
1946 முதல் 1959 வரை மின்னசோட்டா பல்கலைக்கழகத்தில் கற்பிக்கும் பணியினை மேற்கொண்டார். 1959 முதல் 1990 வரை அவர் ஆர்வர்டு பல்கலைக்கழகத்தில் வேதியியல் பேராசிரியராக இருந்தார், அங்கு அவர் 1990 முதல் பேராசிரியராகப் பணியாற்றினார்.  
லிப்ஸ்காம்ப் ,மேரி அடீல் சார்ஜெண்டை 1944 ஆம் ஆண்டில் திருமணம் செய்தார். இந்தத் தம்பதியினர் 1983 ஆம் ஆண்டு வரை இணைந்திருந்தனர். அவர்களுக்கு மூன்று குழந்தைகள் இருந்தனர். அவர்களில் ஒரு குழந்தை சில மணிநேரங்கள் மட்டுமே இயுரி பிழைத்திருந்தார். பின்னர் அவர் 1983 இல் ஜீன் எவன்ஸ் என்பவரை மணந்தார். அவர்களுக்கு ஒரு வளர்ப்பு மகள் இருந்தார்.  
லிப்ஸ்காம்ப் 2011 ஆம் ஆண்டில் நுரையீரல் அழற்சியினால் இறந்தார். அது வரையில் இவர் மாசசூசெட்ஸில்( கேம்பிரிட்ஜில்) வசித்து வந்தார்.
# வில்லியம் லிம்ஸ்காம்ப்

## சுயசரிதை

### கல்வி

லிப்ஸ்காம்பின் உயர்நிலைப் பள்ளி வேதியியல் ஆசிரியரான ஃபிரடெரிக் ஜோன்ஸ், லிப்ஸ்காம்பிற்கு கரிம வேதியல், பகுப்பாய்வு வேதியல் மற்றும் பொது வேதியியல் குறித்த தனது கல்லூரி புத்தகங்களை இவருக்கு வழங்கினார். வகுப்புகள் நடைபெற்றுக் கொண்டிருந்த வேளையில் இவர் சோடியம் ஃபார்மேட்டு (அல்லது சோடியம் ஆக்சலேட் ) மற்றும் சோடியம் ஐதாராக்சைடு ஆகியவற்றிலிருந்து நீரியத்தினைத் தயாரித்தல் போன்ற ஆராய்ச்சிகளில் ஈடுபட்டார் . வாயு பகுப்பாய்வுகளைச் சேர்த்தல் மற்றும் அதனால் ஏற்படும் விளைவுகள் பற்றிய ஆராய்ச்சிகளில் ஈடுபட்டு வந்தார்.  
லிப்ஸ்காம்ப் தனது உயர்நிலைப் பள்ளியில் இயற்பியல் பிரிவில் படித்தார்.மாநில அளவில் இந்தப் பாடப் பிரிவில் நடைபெற்ற போட்டியில் இவர் முதலிடம் பெற்றார். அவர் சிறப்புச் சார்புக் கோட்ட்பாட்டில் மிகுந்த ஆர்வம் கொண்டவராக இருந்தார்.  
லிப்ஸ்காம்ப் கால்டெக்கில் பட்டம் பயின்றார். இது அவருக்கு இயற்பியலில் கற்பித்தல் உதவிகளை மேற்கொள்வதற்காக அவருக்கு மாதம் 20 அமெரிக்க டாலர்களை உதவித் தொகையாக வழங்கியது. வடமேற்கு பல்கலைக்கழகம் இவருக்கு ஆராய்ச்சி செய்வதற்காக மாதம் 150 அமெரிக்க டாலர்களை ஊக்கத் தொகையாக வழங்கியது. ஆனால் இதனைப் பெற இவர் மறுத்துவிட்டார். கொலம்பியா பல்கலைக்கழகம் நோபல் பரிசு வென்ற பேராசிரியர் அரால்டு இயூரி எழுதிய கடிதத்தில் லிப்ஸ்காம்பின் விண்ணப்பத்தை நிராகரிக்கப்பட்டதாக குறிப்பிடப்பட்டுள்ளது.  
ஐதராசீன், நைட்ரிக் ஆக்சைடு, மெட்டல்-டிதியோலீன் , மெத்தில் எத்திலீன் பாஸ்பேட், மெர்குரி அமைடுகள், (NO) <sub>2</sub>, படிக ஹைட்ரஜன் புளோரைடு ஆகிய பிற முக்கியமான சேர்மங்களை லிப்ஸ்காம்ப் மற்றும் அவரது மாணவர்கள் ஆய்வு செய்தனர்.
# வில்லியம் லிம்ஸ்காம்ப்

## விருது

இவரின் பணியினைப் பாராட்டும் விதமாக இவருக்கு நோபல் பரிசு வழங்கப்பட்டது.
# ஜான் ஸ்டைன்பேக்

**ஜான் எர்னஸ்ட் ஸ்டைன்பேக் ஜூனியர்** (John Ernst Steinbeck Jr**.** பிப்ரவரி 27, 1902 &nbsp; - டிசம்பர் 20, 1968) ஓர் அமெரிக்க எழுத்தாளர் ஆவார். அவர் 1962 ஆம் ஆண்டு இலக்கியத்திற்கான நோபல் பரிசை வென்றார், "அவரது யதார்த்தமான மற்றும் கற்பனையான எழுத்துக்களுக்காகவும் அவர்கள் தீவிரமான சமூக உணர்வைக் கொண்டிருக்கும் இவரது எழுத்துக்களுக்காகவும் இவர் பரவலாக அறியப்படுகிறார்." அவர் "அமெரிக்க இலக்கியத்தின் மாபெரும் ஜாம்பவான்" என்று அழைக்கப்படுகிறார் மற்றும் அவரது பல படைப்புகள் மேற்கத்திய இலக்கியத்தில் முக்கியமான படைப்புகளாக கருதப்படுகின்றன.  
தனது எழுத்து வாழ்க்கையில், 16 புதினங்கள், ஆறு புனைகதை அல்லாத நூல்கள் மற்றும் இரண்டு சிறுகதைத் தொகுப்புகள் உட்பட 33 நூல்களை எழுதியுள்ளார். *டொர்டில்லா பிளாட்* (1935) மற்றும் *கேனரி ரோ* (1945), பல தலைமுறைள் கடந்தும் காவியமாகக் கருதப்படும் *ஈஸ்ட் ஆஃப் ஈடன்* (1952) மற்றும் *ஆஃப் மைஸ் அண்ட் மென்* (1937) மற்றும் *தி ரெட் போனி* (1937) ஆகிய புதினங்களுக்காக இவர் பரவலாக அறியப்படுகிறார். புலிட்சர் பரிசு பெற்ற- *தி கிராப்ஸ் ஆஃப் வெரத்* (1939) ஸ்டீன்பெக்கின் தலைசிறந்த படைப்பாகவும் அமெரிக்க இலக்கிய நெறிமுறையின் ஒரு பகுதியாகவும் கருதப்படுகிறது. இது வெளியிடப்பட்ட முதல் 75 ஆண்டுகளில், இது 14 மில்லியன் பிரதிகள் விற்றது.
# ஜான் ஸ்டைன்பேக்

## ஆரம்ப கால வாழ்க்கை

ஸ்டீன்பெக் 1902 பிப்ரவரி 27 அன்று கலிபோர்னியாவின் சலினாஸில் பிறந்தார். அவர் ஜெர்மன், ஆங்கிலம் மற்றும் ஐரிஷ் ஆகிய வம்சாவளியைச் சேர்ந்தவர் ஆவார். ஜோகன் அடோல்ஃப் க்ரோஸ்டைன்பெக் (1828-1913), எனும் ஸ்டீன்பெக்கின் தந்தைவழி தாத்தா, அமெரிக்காவிற்கு குடிபெயர்ந்தபோது குடும்ப பெயரை ஸ்டீன்பெக் எனச் சுருக்கினார்.  
அவரது தந்தை ஜான் எர்ன்ஸ்ட் ஸ்டீன்பெக் (1862-1935), மான்டேரி கவுண்டியில் பொருளாளராக பணியாற்றினார். ஜானின் தாயார், முன்னாள் பள்ளி ஆசிரியரான ஆலிவ் ஹாமில்டன் (1867-1934), ஸ்டீன்பெக்கின் வாசிப்பு மற்றும் எழுத்தின் ஆர்வத்தை பகிர்ந்து கொண்டார். இவர் எபிஸ்கோபல் தேவாலயத்தின் உறுப்பினராக இருந்த போதிலும் பின்னர் அறியவியலாமைக் கொள்கை உடையவராக இருந்தார். பசிபிக் கடற்கரையிலிருந்து இருபத்தைந்து மைல் தொலைவில் உள்ள உலகின் மிக வளமான மண்ணினால் அமைக்கப்பட்ட ஒரு சிறிய கிராமப்புற பள்ளத்தாக்கில் இவர் வசித்து வந்தார். பள்ளத்தாக்கு மற்றும் கடற்கரை இரண்டும் அவரது சில சிறந்த புனைகதைகளுக்கான அமைப்புகளாக இருகும் என அவர் நினைத்தார். அவர் தனது கோடைகாலத்தை அருகிலுள்ள பண்ணைகளிலும் பின்னர் புலம்பெயர்ந்த தொழிலாளர்களுடனும் சர்க்கரைவள்ளிக்கிழங்கு பண்ணைகளில் கழித்தார். புலம்பெயர்ந்த மக்களின் வாழ்க்கையின் இருண்ட பக்கத்தைப் பற்றி அவர் அங்கு இருந்தபோது அறிந்து கொண்டார். இது அவருக்கு*ஆஃப் மைஸ் அண்ட் மென் எனும் நூலினை* எழுத உதவியது.
# ஜான் ஸ்டைன்பேக்

## விருது

அவர் 1962 ஆம் ஆண்டு இலக்கியத்திற்கான நோபல் பரிசை வென்றார்,
# ஜார்ஜ் மார்ஷல்

**ஜார்ஜ் கேட்லெட் மார்ஷல் ஜூனியர்** (George Catlett Marshall Jr. டிசம்பர் 31, 1880 - அக்டோபர் 16, 1959) ஓர் அமெரிக்க சிப்பாய் மற்றும் அரசியல்வாதி ஆவார். அவர் அமெரிக்காவின் இராணுவத்தின் மூலம் ஜனாதிபதிகள் பிராங்க்ளின் டி. ரூஸ்வெல்ட் மற்றும் ஹாரி எஸ். ட்ரூமன் ஆகியோரின் கீழ் தலைமைப் பணியாளராகப் பணியாற்றினார். பின்னர் ட்ரூமனின் கீழ் மாநில செயலாளராகவும் பாதுகாப்பு செயலாளராகவும் பணியாற்றினார். வின்ஸ்டன் சர்ச்சில், இரண்டாம் உலகப் போரில் நேச நாடுகளின் வெற்றிக்கு தலைமை தாங்கியதற்காக மார்ஷலை "வெற்றியின் அமைப்பாளர்" என்று பாராட்டினார், இருப்பினும், மார்ஷல் தலைமைப் பதவியை மறுத்துவிட்டார். பின்னர் அது அமெரிக்க சனாதிபதியான டுவைட் டி. ஐசனோவருக்குச் சென்றது .போருக்குப் பின்னர் பொருளாதாரா மிட்ட்பு பணிகளை மேற்கொண்டார். இந்த பணியினை அங்கீகரிக்கும் விதமாக, அவருக்கு 1953 இல் அமைதிக்கான நோபல் பரிசு வழங்கப்பட்டது.  
பென்சில்வேனியாவின் யூனியன் டவுனில் பிறந்த மார்ஷல் 1901 இல் வர்ஜீனியா ராணுவ கல்வி நிறுவனத்தில் (வி.எம்.ஐ) பட்டம் பெற்றார். வர்ஜீனியாவின் டான்வில்லில் உள்ள டான்வில்லி மிலிட்டரி அகாதமியில் மாணவர்களின் தளபதியாக இவர் சில காலம் பணியாற்றிய பின்னர், மார்ஷல் 1902 பிப்ரவரியில் காலாட்படையின் இரண்டாவது லெப்டினெண்டாக தனது பதவி உயர்வு பெற்றார். எசுப்பானிய-அமெரிக்கப் போருக்குப் பிந்தைய ஆண்டுகளில், அவர் அமெரிக்காவிலும் வெளிநாடுகளிலும் பிலிப்பைன்ஸ்-அமெரிக்கப் போரின்போது பிலிப்பைன்ஸில் படைப்பிரிவுத் தலைவர் உள்ளிட்ட சில பொறுப்புகளை வகித்தார்.1908 ஆம் ஆண்டு இராணுவப் பணியாளர் கல்லூரியில் தனது முதல் பட்டத்தினைப் பெற்றார். 1916 ஆம் ஆண்டில் மார்ஷல் மேற்கத்திய துறையின் தளபதியான ஜே. பிராங்க்ளின் பெல்லுக்கு இவர் உதவியாளராக நியமிக்கப்பட்டார். இவர் 1 வது பிரிவில் பணியாறுவதற்காக நியமிக்கப்பட்டார், மேலும் அமெரிக்காவில் அணிதிரட்டல் மற்றும் பயிற்சிக்கு உதவினார், அத்துடன் பிரான்சு நாட்டில் போர் நடவடிக்கைகளைத் திட்டமிட்டார். பின்னர், அமெரிக்க எக்ஸ்பெடிஷனரி ஃபோர்ஸ் தலைமையகத்தில் பணியாற்றுவதற்காக நியமிக்கப்பட்ட அவர், மியூஸ்-ஆர்கோன் தாக்குதல் உள்ளிட்ட அமெரிக்க நடவடிக்கைகளில் திட்டமிட்ட நபர்களில் முக்கிய நபராக இருந்தார்.
# ஜார்ஜ் மார்ஷல்

## ஆரம்ப கால வாழ்க்கை

ஜார்ஜ் கேட்லெட் மார்ஷல் ஜூனியர், பென்சில்வேனியாவின் யூனியன் டவுனில் ஒரு நடுத்தர குடும்பத்தில் பிறந்தார். ஜார்ஜ் கேட்லெட் மார்ஷல் சீனியர் மற்றும் லாரா எமிலி (நீ பிராட்போர்டு) மார்ஷல் ஆகியோரின் மகனாகப் பிறந்த இவர், வர்ஜீனியா குடும்பத்தின் வாரிசாகவும், முன்னாள் தலைமை நீதிபதி ஜான் மார்ஷலின் தொலைதூர உறவினரும் ஆவார்.பின்னர், அவரது அரசியல் நிலைப்பாடுகள் பற்றி கேட்டபோது, மார்ஷல் தனது தந்தை ஒரு மக்களாட்சிக் கட்சியினைச் சேர்ந்தவர் (ஐக்கிய அமெரிக்கா), என்றும் அவரது தாயார் குடியரசுக் கட்சியினராகவும் இருந்தார் என்றும் தான் ஒரு எபிஸ்கோபாலியன் என்றும் நகைச்சுவையாகக் குறிப்பிட்டார்.  
வி.எம்.ஐ.யில் பட்டம் பெற்றதைத் தொடர்ந்து, மார்ஷல் ஐக்கிய அமெரிக்கத் தரைப்படை<nowiki/>தொடர்பான போட்டித் தேர்வினை எழுதினார். முடிவுகளுக்காக காத்திருந்தபோது, வர்ஜீனியாவின் டான்வில்லில் உள்ள டான்வில்லி ராணுவ நிறுவனத்தில் மாணவர்களின் படைத் தளபதி பதவியை ஏற்றுக்கொண்டார். மார்ஷல் அந்தத் தேர்வில் தேர்ச்சி பெற்றார். பிப்ரவரி, 1902 இல் இரண்டாவது துணை நிலை படை டதிகாரியாக நியமிக்கப்பட்டார்.
# செஸ்லா மிலாஸ்

**செஸ்லா மிலாஸ்** (Czesław Miłosz ; 30 ஜூன் 1911 - 14 ஆகஸ்ட் 2004) ஒரு போலந்து-அமெரிக்கரான இவர் கவிஞர், உரைநடை எழுத்தாளர், மொழிபெயர்ப்பாளர் மற்றும் இராஜதந்திரி ஆவார். இருபதாம் நூற்றாண்டின் சிறந்த கவிஞர்களில் ஒருவராகக் கருதப்படும் அவர், 1980 ஆம் ஆண்டு இலக்கியத்திற்கான நோபல் பரிசை வென்றார். ஸ்வீடிஷ் அகாதமி, அதன் நோபல் மேற்கோளில், "உலகின் கடுமையான மோதல்களில் வெளிப்படும் ஒரு சாமானியனின் குரல் இவரின் எழுத்து". எனப் பாராட்டியுள்ளது.
# செஸ்லா மிலாஸ்

## ஐரோப்பாவில் வாழ்க்கை

### தோற்றம் மற்றும் ஆரம்ப வாழ்க்கை

செஸ்லாவ் மிலாஸ் ஜூன் 30, 1911 அன்று ஸ்ஜெடெஜ்னி கிராமத்தில் பிறந்தார். இது உருசியப் பேரரசு (இப்போது கோடெய்னாய் மாவட்டம், கவ்னாஸ் கவுண்டி, லிதுவேனியாவில் உள்ளது. ). அவர் போலந்து குடிமைப் பொறியாளரான அலெக்ஸாண்டர் மினோஸ் (1883-1959) மற்றும் அவரது மனைவி வெரோனிகா (நீ குனாட்; 1887-1945) ஆகியோரின் மகன் ஆவார்.  
மினோஸ் ஒரு பரவலாக அறியப்பட்ட நபர்கள் உள்ள குடும்பத்தில் பிறந்தார். அவரது தாய் வழி, தாத்தா ஜிக்மண்ட் குனாட், ஒரு போலந்து குடும்பத்தின் வழித்தோன்லாக இருந்தார்.வார்சாவில் விவசாயப் பிரிவில் பயின்ற ஜிக்மண்ட், லித்துவேனியன் வம்சாவளியைச் சேர்ந்த சிரூஸ் குடும்பத்தின் வம்சாவளியான மினோஸின் பாட்டி ஜோசெஃபா என்பவரை மணந்தார். பின்னர், ஸ்ஜெட்டெஜ்னியில் குடியேறினார். அவரது மூதாதையர்களில் ஒருவரான சிமோன் சிரூக், போலந்தின் மன்னர் ஸ்டானிஸ்வா I மற்றும் லிதுவேனியாவின் செயலாளராக இருந்தார். மினோஸின் தந்தை வழி தாத்தா ஆர்தூர் மினோஸ்ஸும் ஒரு சிரூஸ் குடும்பத்தைச் சேர்ந்தவர் ஆவார். இவர் போலந்து சுதந்திரத்திற்காக 1863 ஆம் ஆண்டு நடந்த ஜனவரி எழுச்சியில் போராடினார். மிலாசின் பாட்டி, ரீகா, லாத்வியாவில் இருந்த ஒரு மருத்துவரின் மகள் ஆவார். செர்பினியில் மினோச் பூங்கா அமைந்துள்ளதை குறிப்பிடுக் காட்டிய மிலாசின் சுயசரிதை எழுத்தாளரான வரலாற்றாசிரியர் ஆண்ட்ரெஜ் இதன்மூலம் இவர்களது குடும்பம் செர்பிய வம்சாவளியை அடிப்படையாகக் கொண்டிருந்திருக்கலாம். பல நூற்றாண்டுகளுக்கு முன்னர் ஜெர்மனியில் இருந்து வெளியேற்றப்பட்ட பின்னர் மினோஸ் குடும்பம் செர்பியாவில் தோன்றி இன்றைய லித்துவேனியாவில் குடியேற வாய்ப்பிருந்திருக்கலாம் எனத் தெரிவித்தார். மினோஸின் தந்தை ரிகாவில் பிறந்து கல்வி கற்றார். மினோஸின் தாயார் ஸ்ஸெட்டெஜ்னியில் பிறந்தார் மற்றும் கிராகோவில் கல்வி கற்றார்.  
அவர் தனது குழந்தைப் பருவத்தைப் பற்றி 1955 ஆம் ஆண்டு வெளியான புதினமான *தி இசா வேலி* மற்றும் 1959 ஆம் ஆண்டு வெளியான புதினமான *நேட்டிவ் ரியால்மிலும்* நினைவு *கூர்ந்தார்.* இந்த படைப்புகளில், அவர் தனது கத்தோலிக்க பாட்டி, ஜோசெபாவின் செல்வாக்கு, இலக்கியத்தின் மீது வளர்ந்து வரும் அன்பு மற்றும் அவரது ஆரம்பகால விழிப்புணர்வு, போன்றவற்றினைப் பற்றி விவரித்தார்.  
சைபீரியாவில் உள்கட்டமைப்பு திட்டங்களில் பணிபுரிய அவரது தந்தையை பணிபுரிய நியமித்தபோது, அவரும் அவரது தாயும் அவருடன் இருப்பதற்காக சைபீரியா பயணம் செய்தனர். 1914 ஆம் ஆண்டில் முதலாம் உலகப் போர் ஏற்பட்டதனால் , மினோஸின் தந்தை ரஷ்ய இராணுவத்தில் சேர்க்கப்பட்டார், பொறியியல் சாலைகள் மற்றும் துருப்புக்களின் நகர்வுகளுக்கான பாலங்களை தயாரிக்கும் பணிகளில் இவர் பணிபுரிந்தார். 1915 இல் ஜேர்மன் இராணுவம் இவர்கள் இடத்தினைக் கைப்பற்றியபோது மினோஸ் மற்றும் அவரது தாயார் வில்னோவில் தங்கவைக்கப்பட்டனர்.
# ஆண்ட்ரூ கேடிக்

**ஆண்ட்ரூ ரிச்சர்ட் கேடிக்** (Andrew Richard Caddick பிறப்பு: நவம்பர் 21, 1968) ஒரு முன்னாள் துடுப்பாட்ட வீரர் ஆவார். அவர் டெஸ்ட் மற்றும் ஒருநாள் போட்டிகளில் விரைவு வீச்சாளராக இங்கிலாந்துத் துடுப்பாட்ட அணிக்காக விளையாடினார்.6 அடி 5 அங்குலம் இருந்த இவர் ஒரு தசாப்த காலமாக இங்கிலாந்துக்கு ஒரு வெற்றிகரமான பந்து வீச்சாளராக இருந்தார், தேருத் துடுப்பாட்டப் போட்டிகளில் 13 ஐந்து இழப்புகளை வீழ்த்தினார். அவர் உள்நாட்டு முதல் தர கிதுடுப்பாட்ட வாழ்க்கையை சோமர்செட் கவுண்டி துடுப்பாட்ட சங்கத்தில் கழித்தார், பின்னர் 2009 இல் வில்ட்ஷயர் துடுப்பாட்ட அணிக்காக ஒரு சிறு மாவட்ட போட்டியில் விளையாடினார்.
# ஆண்ட்ரூ கேடிக்

## ஆரம்ப கால வாழ்க்கை

கேடிக் நியூசிலாந்தின் கிறிஸ்ட்சர்ச்சில் இங்கிலாந்தினைப் பூர்விகமாகக் கொண்ட பெற்றோருக்கு பிறந்தார், மற்றும் பாபனுய் உயர்நிலைப் பள்ளியில் படித்தார் . ஒரு இளைஞனாக, அவர் தனது பந்துவீச்சு நடவடிக்கையை ரிச்சர்ட் ஹாட்லீக்கு மாதிரியாகக் காட்டினார். அவர் நியூசிலாந்து இளம் துடுப்பாட்ட வீரர்கள் அணிக்காக மூன்று முறை விளையாடினார். அவரது தோற்றங்கள் அனைத்தும் பிப்ரவரி 1988 இல் இருந்தது.  
இந்தியத் துடுப்பாட்ட அணிக்கு எதிராக இவர் 16 ஓட்டங்களை விட்டுக் கொடுத்து ஓர் இழப்பினைக் கைப்பற்றினார். மேலும் இறுதிவரை ஆட்டமிழக்காமல் 20 ஓட்டங்களை எடுத்தார். இந்தியர்களுக்கு எதிரான இரண்டு போட்டிகளில் அவரது சிறப்பான திறனை விளையாடாது இருந்தபோதிலும், அவர் மெக்டொனால்டின் இருபது ஆண்டு இளைஞர் உலகக் கோப்பையின் முதல் போட்டியில் தனது இடத்தைத் தக்க வைத்துக் கொண்டார். இருப்பினும் அந்தத் தொடரிலும் 39 ஓட்டங்களை விட்டுக் கொடுத்தார். ஆனால் இவர் இழப்பினை எடுக்கவில்லை. பின்னர் அவர் தனது இடத்தை இழந்தார்.
# ஆண்ட்ரூ கேடிக்

## சர்வதேச வாழ்க்கை

### அறிமுக ஆண்டுகள்

ஓல்ட் டிராஃபோர்டில் நடந்த டெக்சாக்கோ கோப்பைத் தொடரின் முதல் ஒருநாள் போட்டியில் அறிமுகமான அவர் 50 ஓட்டங்களை விட்டுக் கொடுத்து ஓர் இழப்பினைக் கைப்பற்றினார். பின்னர் 11 ஓட்டங்கள் அணியின் வெற்றிக்குட் தேவைப்பட்ட போது இவர் களத்தில் இருந்தார். இறுதி நிறைவிற்கு முன்னதாக நான்கு ஓட்டங்கள் எடுத்தார்.இதனால் கேடிக் மற்றும் ரிச்சர்ட் இல்லிங்வொர்த் கடைசி நிறைவில் ஏழு ஓட்டங்கள் எடுக்க வேண்டியிருந்தது. ஒரு *லெக் பை இதிரியால் ஒரு ஓட்டம் கிடைத்தது.* அது ஒரு ஓட்டத்தினைக் குறைத்தது, ஆனால் அவர்களுக்கு கடைசி இரண்டு பந்துகளில் ஆறு ஓட்டங்கள் தேவைப்பட்டது. இல்லிங்வொர்த் ரன் அவுட் ஆனார், இங்கிலாந்து நான்கு ஓட்டங்கள் வித்தியாசத்தில் தோல்வியடைந்தது.  
இரண்டாவது ஒருநாள் போட்டியில் கேடிக் எந்த இழப்பினையும் கைப்பற்றவில்லை. தொடர் ஏற்கனவே தோல்வியடைந்த நிலையில், மூன்றாவது ஒருநாள் போட்டியில் கேடிக் அதிக மூன்று இழப்புகளை எடுத்து ஆஸ்திரேலியர்களை 230 ஓட்டத்ஹிற்கட்டுப்படுத்த உதவியது; ஒரு மொத்த இங்கிலாந்து அவர்கள் துரத்த முடியும் என்று உணர்ந்திருக்க வேண்டும். ஒரு பேட்டிங் சரிவு இதுபோன்றதல்ல என்பதை உறுதிசெய்தது, மேலும் ஆஸ்திரேலியா 3-0 என்ற கணக்கில் தொடரை எடுத்தது.  
மேற்கிந்தியத் தீவுகளுக்கு சுற்றுப்பயணம் செய்வதற்கான அணியில் கேடிக் இடம் பெற்றார். குயின்ஸ் பார்க் ஓவலில் நடந்த மூன்றாவது தேர்வுத் துடுப்பாட்டப் போட்டியில் இவர் சிறப்பாக விளையாடினார்.இவர் 65 ஓட்டங்கள் கொடுத்து 6 இழப்புகளைக் கைப்பற்றினார்.
# ஜேக் ரசல்

**ராபர்ட் சார்லஸ் "ஜாக்" ரஸ்ஸல்,** (Robert Charles "Jack" Russell, பிறப்பு 15 ஆகஸ்ட் 1963) இங்கிலாந்துத் துடுப்பாட்ட அணியின் முன்னாள் துடுப்பாட்ட வீரர் ஆவார். இவர் கலைஞராக பரவலாக அறியப்படுகிறார். துடுப்பாட்டத்தில் இவர் இழப்புக் கவனிப்பாளராகவும், மட்டையாளராகவும் விளையாடினார். கால்பந்துப் போட்டியிலும் கோல் கவனிப்பா:ளராகவும் இருந்துள்ளார்.
# ஜேக் ரசல்

## ஆரம்பகால வாழ்க்கை மற்றும் கல்வி

ரஸ்ஸல் இங்கிலாந்தின் க்ளூசெஸ்டர்ஷையரில் ஸ்ட்ரட் என்ற இடத்தில் பிறந்தார். ஸ்ட்ரூட் கிரிக்கெட் கிளப்பிலும், ஆர்ச்வே பள்ளியிலும் தனது தந்தை ஜானிடமிருந்து முதல் தர கிரிக்கெட் வீரராக மாற அவருக்கு தேவையான ஊக்கத்தினைப் பெற்றார். ஹெட்டிங்லேவில் 1977 ஆம் ஆண்டில் நடைபெற்ற துடுப்பாட்டப் போட்டியில் இவர் ரிக் மெக்கஸ்கர் , கிரெய்க்கின் பந்துவீச்சில் பிடிபடுதலில் ஆட்டமிழந்ததை தனது பதினான்காவது பிறந்தநாளுக்கு இரண்டு நாட்களுக்கு முன், அவர் தொலைக்காட்சியில் பார்த்தார். இவ்வளாவு கீழிறங்கிய பந்தினைப் பிடித்தது அற்புதம் .நானும் இது போன்றே துடுப்பாட்டம் விளயாட வேண்டும் என நினைத்தேன் எனக் கூறினார். இதுவே இவரை இழப்புக் கவனிப்பாளராக விளையாட ஊக்கம் அளித்தது.  
தனது சகோதரின் மரணமும் இவரை துடுப்பாட்டம் பக்கம் திசை திருப்ப ஊக்கமாக இருந்ததாகக் கூறினார். 1990 ஆம் ஆண்டில், அவர் விஸ்டனின் ஆண்டின் ஐந்து சிறந்த துடுப்பாட்ட வீரர்களில் ஒருவராக இருந்தார்.
# ஜேக் ரசல்

## கலை

பள்ளியில் கலைப் பிரிவினை படிக்கவில்லை என்றாலும், அவருக்கு கலை மீது ஆர்வம் இருந்தது, சிறு வயதிலேயே டியோராமா *ரயில்வே வடிவழகு* மூலம் இது வெளிப்படுத்தப்பட்டது. வொர்செஸ்டர்ஷையரில் ஒரு மழைக்கால ஆரம்பகால கவுண்டி துடுப்பாட்ட விளையாட்டின் போது, மழை நிற்கும் வரை காத்திருந்தபோது, அவர் ஊருக்குள் நுழைந்து ஒரு வண்ணப் பென்சில்கள் மற்றும் சில படம் வரைவரதற்கான பொருட்களை வாங்கினார்.  
ரஸ்ஸல் தற்போது *சிப்பிங் சோட்பரியில்* தனது சொந்த படக் காட்சிகளைக் கொண்டுள்ளார், மேலும் லண்டனில் அதனைக் காட்சிப்படுத்துகிறார், க்ளூசெஸ்டர்ஷையரில் தனது வீட்டுப் பகுதியின் காட்சிகள் மற்றும் , கட்டிடக்கலை, உன்னதமான இராணுவ போர்க்களங்கள் மற்றும் வனவிலங்குகள் போன்றவற்றினைக் காட்சிப்படுத்துகிறார். மேலும் நகைச்சுவை நடிகர் எரிக் சைக்ஸ் (ஒரு சக இழப்புக் கவனிப்பாளர்), சர் நார்மன் விஸ்டம், சர் பாபி சார்ல்டன், எரிக் கிளாப்டன், ஹென்றி அல்லிங்காம் மற்றும் எடின்பர்க் டியூக் எச்.ஆர்.எச் இளவரசர் பிலிப் ஆகியோரையும் வரைந்துள்ளார்.
# ஜேக் ரசல்

## ஓய்வுக்குப் பிந்தைய வாழ்க்கை

2007 ஆம் ஆண்டில், ரஸ்ஸல் கால்பந்து அணியான ஃபாரஸ்ட் கிரீன் ரோவர்ஸின் கோல்-காப்பாளர் பயிற்சியாளராக நியமிக்கப்பட்டார், பின்னர் *கான்பரன்ஸ் நேஷனலில்* விளையாடினார். அவர் 2008 இல் க்ளூசெஸ்டர்ஷையரில் பயிற்சி மற்றும் வழிகாட்டுதலையும் வழங்கினார்.
# ஜீதன் படேல்

**ஜீதன் சஷி படேல்** (Jeetan Shashi Patel ; பிறப்பு 7 மே 1980) ஒரு முன்னாள் நியூசிலாந்து சர்வதேச துடுப்பாட்ட வீரர் ஆவார். எதிர் சுழல்<nowiki/>வலதுகை பந்து வீச்சாளரான அவர் இங்கிலாந்தில் உள்ள வார்விக்சயர் துடுப்பாட்ட சங்கத்திற்காக துடுப்பாட்டம் விளையாடுகிறார், மேலும் நியூசிலாந்தில் வெலிங்டன் ஃபயர்பர்ட்ஸ் அணிக்காக விளையாடுகிறார்.  
2005 முதல் 2013 வரை, படேல் தேர்வுத் துடுப்பாட்டம், ஒருநாள் பன்னாட்டுத் துடுப்பாட்டம் மற்றும் இருபது20 ஆகிய மூன்று வடிவங்களிலும் நியூசிலாந்துக்காக விளையாடினார், ஆனால் 2014 இல் அவர் சர்வதேச துடுப்பாட்டப் போட்டிகளுக்குப் பதிலாக கவுண்டி துடுப்பாட்டப் போட்டிகளில் கவனம் செலுத்தினார். இங்கிலாந்தின் தொழில்முறை துடுப்பாட்ட வீரர்கள் சங்கத்தால் அவர் இரண்டு முறை மிகவும் மதிப்புமிக்க வீரராக அறிவிக்கப்பட்டார், மேலும் 2015 ஆம் ஆண்டில் விஸ்டன் அவரை இந்த ஆண்டின் சிறந்த துடுப்பாட்ட வீரர்களில் ஒருவராக அறிவித்தது.  
இந்தியாவுக்கான சுற்றுப்பயணத்தின் போது காயமடைந்த மார்க் கிரேக்கிற்கு பதிலாக 2016 ஆம் ஆண்டில் அவர் மீண்டும் தேசிய அணிக்கு சேக்கப்பட்டார். அங்கு அவர் சிறப்பான ஆட்டத் திறனை வெளிப்படுத்தினார். அவர் 21 ஜூன் 2017 அன்று சர்வதேச துடுப்பாட்டப் போட்டிகளில் இருந்து ஓய்வு பெறுவதாக அறிவித்தார்.
# ஜீதன் படேல்

## ஆரம்ப கால வாழ்க்கை

ஜீதன் படேல் வெலிங்டனில் வளர்க்கப்பட்டார் மற்றும் குஜராத்தின் நவ்சரியில் இவர்களீன் முன்னோர்கள் இருந்தனர்.
# ஜீதன் படேல்

## துடுப்பாட்ட ஆரம்ப கால வாழ்க்கையில்

படேல் தனது தொழில் வாழ்க்கையின் ஆரம்பத்தில் வளர்ந்து வரும் வீரர்களில் ஒருவராக கருதப்பட்டார். அவர் வெலிங்டனில் 15 வயதுக்குட்பட்டவர், 17 வயதுக்குட்பட்டோர் துடுப்பாட்ட அணி மற்றும் 19 வயதிற்குட்பட்ட துடுப்பாட்ட அணி ஆகிய துடுப்பாட்டப் போட்டியில் இவர் விளையாடினார். அவர் 1999 இல் இங்கிலாந்து அ அணிக்கு எதிரான வரையிட்ட நிறைவுகள் துடுப்பாட்டப் போட்டியில் இவர் - க்கு நியூசிலாந்து துடுப்பாட்ட சங்கத்திற்காக விளையாடினார், அடுத்த ஆண்டு தொடக்கத்தில் வெலிங்டனுக்காக ஐந்து இழப்புகள் எடுத்தார். ஆனால் இந்த அணி ஆக்லாந்து துடுப்பாட்ட அணியிடம் தோல்வி அடைந்தது.
# ஜீதன் படேல்

## உள்ளூர் போட்டிகள்

2004 ஆம் ஆண்டில் , அவர் பக்கிங்ஹாம் டவுன் துடுப்பாட்ட சங்கத்தினை பிரதிநிதித்துவப்படுத்தினார். இந்த அணி 1வது அணியில் பெரிய தாக்கத்தை ஏற்படுத்தியதுடன் உள்ளூர் அபிவிருத்தி திட்டங்களில் வருங்கால இளைஞர்களையும் உருவாக்கியது. போர்டல் ரோட் சங்கத்திற்காக விளையாடிய போது இவர் 50 இழப்புகளைக் கைப்பற்றினார்.  
நியூசிலாந்தில், படேல் 2004-05 ஆம் ஆண்டில் பந்துவீச்சாளராக சிறப்பான திறனை வெளிப்படுத்தினார். 32.84 எனும் சராசரியில் 26 முதல் தரத் துடுப்பாட்ட இழப்புகளை வீழ்த்தினார். 2004-05 நியூசிலாந்து தென்னாப்பிரிக்கா அ அணிக்கு எதிரான சுற்றுப்பயணத்தில் தென்னாப்பிரிக்கா அ-க்கு எதிராக இரண்டு ஒருநாள் போட்டிகளில் விளையாடினார், 2004-05 ஸ்டேட் ஆஃப் ஆரிஜின் போட்டியில் வட தீவைப் பிரதிநிதித்துவப்படுத்தினார், மேலும் 2005 *கிரிக்கெட்* *ஆஸ்திரேலியா* *எமெர்ஜிங்* நியூசிலாந்து அகாதமிக்காக விளையாடினார்  
பின்னர் அதே ஆண்டில் அவர் நியூசிலாந்து அ உடன் இலங்கைக்கு சுற்றுப்பயணம் மேற்கொண்டார், அங்ன்கு முத் தரப்பு ஒரு நாள் போட்டியில் இவர் விளையாடினார்.  
ஜூன் 2018 இல், வெலிங்டனுடன் 2018–19 பருவத்திற்கான ஒப்பந்தம் அவருக்கு வழங்கப்பட்டது. அவர் 2018–19 சூப்பர் ஸ்மாஷில் வெலிங்டனுக்காகஒன்பது போட்டிகளில் பதினொரு ஆட்டமிழப்புகளை எடுத்தார்.
# ஜார்ஜ் கிஃபன்

**ஜார்ஜ் கிஃபென் (**George Giffen 27 மார்ச் 1859 - 29 நவம்பர் 1927) தென் ஆஸ்திரேலியா மற்றும் ஆஸ்திரேலியத் துடுப்பாட்ட அணிக்காக விளையாடிய முன்னாள் துடுப்பாட்ட வீரர் ஆவார். நடுத்தர வரிசையில் மட்டையாட்டம் செய்த ஒரு பன்முக வீரரான கிஃபென், 1894-95 ஆஷஸ் தொடரின் போது ஆஸ்திரேலியாவின் தலைவராக இருந்தார், மேலும் 10,000 ஓட்டங்கள் எடுத்து முதல் தரத் துடுப்பாட்டப் போட்டியில் 500 இழப்புகளை வீழ்த்திய முதல் ஆஸ்திரேலிய வீரர் ஆவார் . அவர் பிப்ரவரி 26, 2008 அன்று ஆஸ்திரேலிய துடுப்பாட்ட ஹால் ஆஃப் ஃபேமில் சேர்க்கப்பட்டார் .
# ஜார்ஜ் கிஃபன்

## ஆரம்பகால வாழ்க்கை மற்றும் தொழில்

1859 ஆம் ஆண்டில் நோர்வூட்டின் அடிலெய்ட் பகுதியில் ரிச்சர்ட் கிஃபென், ஒரு தச்சர் மற்றும் அவரது மனைவி எலிசபெத் (நீ சல்லாண்ட்) ஆகியோருக்கு மகனாகப் பிறந்தார். சிஉவயது முதலே இவர் துடுப்பாட்டம் விளையாடினார். அவருக்கு பயிற்சியளித்த சார்லஸ் மற்றும் ஜேம்ஸ் குடென் ஆகிய இரு சகோதரர்களின் கவனத்தையும் இவரது திறனால் ஈர்த்தார்.  அவர் தனது துடுப்பாட்ட வாழ்க்கையை நோர்வூட் துடுப்பாட்ட சக்கத்தில் இருந்து தொடங்கினார், பின்னர் வெஸ்ட் அடிலெய்ட் சங்கத்திற்காக விளையாடச் சென்றார்.  
1877 ஆம் ஆண்டின் ஆரம்பத்தில் அவர் தெற்கு ஆஸ்திரேலியாவுக்காக கிழக்கு மெல்போர்ன் அணிக்கு எதிராக 16 மற்றும் 14 ஓட்டங்கள் எடுத்தார். நவம்பர் 1877 இல் அவர் டாஸ்மேனியாவுக்கு எதிராக முதல் தரத் துடுப்பாட்டப் போட்டியில் இவர் அறிமுகமானார். அந்தப் போஒட்டியில் கிஃபென் 47 ஓட்டங்கள் எடுத்தார் &nbsp;16 ஓட்டங்கள் கொடுத்து 4 இழப்புகளைக் கைப்பற்றினார். இருந்தபோதிலும் டாஸ்மேனியா துடுப்பாட்ட அணி பின்தொடர வேண்டிய கட்டாயம் ஏற்பட்டது ( தொடர்ச்சியாக இரண்டு முறை மட்டையாடுதல்) மற்றும் இரண்டாவது இன்னிங்ஸில் கிஃபென் மேலும் 2 இழப்புகளை கைப்பற்ற முடிந்தது. நவம்பர் 1880 வரை தென் ஆஸ்திரேலியாவுக்கும் விக்டோரியாவுக்கும் இடையிலான முதல் போட்டி மெல்போர்னில் நடந்தது. கிஃபென் 3 மற்றும் 63 ஓட்டங்கள் எடுத்து முதல் ஆட்டப் பகுதியில் 47 ஓட்டங்களுக்கு இரண்டு இழப்புகளை வீழ்த்தினார். அந்த ஆண்டின் பிற்பகுதியில் அடிலெய்டில் நடந்த போட்டியில், கிஃபென் 5 ஓட்டங்கள் எடுத்தார் &nbsp; 59 ஓட்டங்களை விட்டுக் கொடுத்து 5 இழப்புகளைக் கைப்பற்றினார்.அதன் பின்னர் அவர் தென் ஆஸ்திரேலிய அணியின் நிரந்தர வீரரானார்.
# ஜார்ஜ் கிஃபன்

## தேர்வுத் துடுப்பாட்டம்

### ஆரம்பகாலங்களில்

22 வயதான போது கிஃபென், 1881-82ல் இங்கிலாந்துக்கு எதிராக மெல்போர்னில் தேர்வுத் துடுப்பாட்ட அறிமுகமானார். அஞ்சல் சேவையில் சேர்ந்ததால், விடுப்பு கேட்க கிஃபென் தயங்கினார். அந்தப் போட்டியில் கிஃபென் 30 ஓட்டங்கள் எடுத்தார் &nbsp; ஆனால் அந்தப் போட்டியில் இவர் இழப்புகளை எடுக்கவில்லை. சிட்னியில் நடந்த இரண்டாவது தேர்வுத் துடுப்பாட்டப் போட்டியில் இவருக்கு விளையாட வாய்ப்பு கிடைக்கவில்லை. மூன்றாவது தேர்வுப் போட்டியில் விளையாடினார். இந்த ஆட்டத்தில் ஆஸ்திரேலியா ஐந்து இழப்புகள். வித்தியாசத்தில் வெற்றி பெற்றது, கிஃபென் இரண்டு ஓட்டங்கள் மட்டுமே எடுத்தார், பந்து வீச வாய்ப்பு வழங்கப்படவில்லை. தொடரின் இறுதி போட்டியில் , கிஃபென் தனது முதல் தேர்வுத் துடுப்பாட்ட இழப்பினைக் கைப்பற்றினார்- வில்லியம் ஸ்காட்டன் ஜாக் பிளாக்ஹாமினால் இழப்புட் தாக்குதலில் அவரை வீழ்த்தினார் இந்த தொடரில் இரண்டு தேர்வுத் துடுப்பாட்ட போட்டிகளில் ஆஸ்திரேலியா வென்றது.
# ரிச்சர்ட் ஹட்லி

**சர் ரிச்சர்ட் ஜான் ஹட்லி** MBE (Sir Richard John Hadlee பிறப்பு ஜூலை 1951 3) நியூசிலாந்துத் துடுப்பாட்ட அணியின் முன்னாள் துடுப்பாட்ட வீரர் ஆவார். துடுப்பாட்ட வரலாற்றின் மிகச் சிறந்த பன்முக வீரர்களில் ஒருவராக இவர் அரியப்படுகிறார்.  
1980 இல் ஹாட்லீ பிரித்தானியப் பேரரசின் கௌரவ உரறுப்பினராகவும் 1990 ஆம் ஆண்டில் இவர் துடுப்பாட்டத்தில் இவரது சேவையினைப் பாராட்டி வீரத்திருத்தகை பட்டம் பெற்றார். அவர் நியூசிலாந்து துடுப்பாட்டத் தேர்வு வாரியத்தின் முன்னாள் தலைவர் ஆவார். டிசம்பர் 2002 இல், விஸ்டனால் அனைத்துக் காலத்திற்குமான இரண்டாவது சிறந்த தேர்வுத் துடுப்பாட்டப் பந்து வீச்சாளராக தேர்வு செய்யப்பட்டார். மார்ச் 2009 இல், ஹாட்லீ பன்னிரண்டு உள்ளூரில் அதிகம் பிரபலமான வீரர்களில் ஒருவராக நினைவுகூரப்பட்டார், மேலும் அவரின் மார்பளவு வெண்கலச் சிலை கிறிஸ்ட்சர்ச் கலை மையத்திற்கு வெளியே நிறுவப்பட்டது.  
ஏப்ரல் 3, 2009 அன்று, சர் ரிச்சர்ட் ஹாட்லீ ஐ.சி.சி கிரிக்கெட் ஹால் ஆஃப் ஃபேமில் சேர்க்கப்பட்டார் .
# ரிச்சர்ட் ஹட்லி

## தனிப்பட்ட வாழ்க்கை

ரிச்சர்ட், வால்டர் ஹாட்லியின் மகன் மற்றும் டேல் மற்றும் பாரி ஹாட்லியின் சகோதரர் ஆவார். அவரது முன்னாள் மனைவி கரேன் நியூசிலாந்துக்காக சர்வதேச துடுப்பாட்டப் போட்டியிலும் விளையாடினார். அவர் ஜூலை 3, 1951 அன்று கிறிஸ்ட்சர்ச்சின் செயின்ட் ஆல்பன்ஸில் பிறந்தார்.  
ஜூன் 2018 இல், ஹாட்லிக்கு பெருங்குடல் மலகுடலுக்குரிய புற்று நோய் இருப்பது கண்டறியப்பட்டது மற்றும் கட்டி அகற்றும் அறுவை சிகிச்சை செய்யப்பட்டது.
# ரிச்சர்ட் ஹட்லி

## தேர்வுத் துடுப்பாட்டம்

ஒரு பந்துவீச்சாளராகவும், பன்முக வீரராகவும் 86- டெஸ்ட் போட்டியில் அவர் 431 இழப்புகளை எடுத்தார். மேலும் 400 விக்கெட்டுகளை வீழ்த்திய 27.24 எனும் பந்துவீச்சு சராசரியில் இவர் 3124 டெஸ்ட் ஓடங்கள் எடுத்தார் இதில் 2 நூறுகளும் 15 அரை நூறுகளும் அடங்கும்.  
புதிய பந்தில் சிறப்பாக பந்துவீசுபவர் எனப் பரவலாக அறியப்படுகிறார். டென்னிஸ் லில்லி, இம்ரான் கான், ஆண்டி ராபர்ட்ஸ், மைக்கேல் ஹோல்டிங், ஜோயல் கார்னர், கபில் தேவ், வாசிம் அக்ரம், வகார் யூனிஸ் மற்றும் மால்கம் மார்ஷல் ஆகியோர் சமகாலத்தில் இருந்தபோதிலும், ஹாட்லி அவரது காலத்தின் மிகச்சிறந்த வேகப்பந்து வீச்சாளர்களில் ஒருவராகக் காணப்பட்டார்.  
அவரது காலத்தின் நான்கு சிறந்த பன்முக வீரர்களில் ஒருவராக அறியப்பட்டார். இந்தப் பட்டியலில் உள்ள மற்றவர்கள் இம்ரான் கான், கபில் தேவ் மற்றும் இயன் போத்தம், ஹாட்லீ ஆகிய நான்கு வீரர்களில் சிறந்த பந்துவீச்சு சராசரியைக் கொண்டிருந்தார், ஆனால் மிகக் குறைந்த மட்டையாட்ட சராசரியினைக் கொண்டிருந்தார்.  
கிறிஸ்ட்சர்ச்சில் பிறந்த ஹாட்லி 1971/72 ஆம் ஆண்டில் கேன்டர்பரிக்காக தனது முதல் தரத் துடுப்பாட்டப் போட்டிகளிலும் 1973 ஆம் ஆண்டில் டெஸ்ட் போட்டியில் அறிமுகமானார் - இரண்டு அறிமுகப் போட்டிகளின் முதல் பந்துகளுமே நான்கு ஓட்டங்களை எடுத்தனர். 1976 ஆம் ஆண்டில் இந்தியத் துடுப்பாட்ட அணிக்கு எதிரான போட்டியின் ஒரு போட்டியில் இவர் 11 இழப்புகளை எடுத்தார்.
# ரிச்சர்ட் ஹட்லி

## விருது , கவுரவம்

1980 இல் ஹாட்லீ பிரித்தானியப் பேரரசின் கௌரவ உரறுப்பினராகவும் 1990 ஆம் ஆண்டில் இவர் துடுப்பாட்டத்தில் இவரது சேவையினைப் பாராட்டி வீரத்திருத்தகை பட்டம் பெற்றார்.
# எவர்டன் வீக்ஸ்

**சர் எவர்டன் டிகோர்சி வீக்ஸ்** ( Sir Everton DeCourcy Weekes பிறப்பு: பிப்ரவரி 26, 1925) ஒரு முன்னணி மேற்கு இந்தியத் தீவுகள் துடுப்பாட்ட அணியின் முன்னாள் துடுப்பாட்ட வீரர் ஆவார்.. ஃபிராங்க் வொரெல் மற்றும் க்ளைட் வால்காட் ஆகியோருடன் சேர்ந்து, மேற்கிந்திய கிரிக்கெட்டின் "தி திரீ டபிள்யூ" என்று அழைக்கப்பட்டார்.இவர் மேற்கிந்தியத் தீவுகள் துடுப்பாட்ட அணிக்காக முதல் தரத் துடுப்பாட்டம் மற்றும் ஒருநாள் பன்னாட்டுத் துடுப்பாட்டப் போட்டிகளில் இவர் விளையாடியுள்ளார்.இவர் 48 தேர்வுத் துடுப்பாட்டப் போட்டிகளில் விளையாடி 4455 ஓட்டங்களை எடுத்துள்ளார்.
# எவர்டன் வீக்ஸ்

## இளைஞர் மற்றும் ஆரம்பகால வாழ்க்கை

கென்சிங்டன் ஓவலுக்கு அருகிலுள்ள பார்படோஸில் உள்ள செயிண்ட் மைக்கேல், வெஸ்ட்பரி நகரில் உள்ள பிக்விக் கேப் பில் பிறந்தார். ஆங்கில கால்பந்து அணி எவர்டனின் பெயரினை இவரது தந்தையால் பெயரிடப்பட்டது (வீக்ஸ் இங்கிலாந்துத் துடுப்பாட்ட வீரரான ஜிம் லேக்கரிடம் இதைச் சொன்னபோது, லேக்கர் "இது ஒரு நல்ல விஷயம் உங்கள் தந்தை வெஸ்ட் ப்ரோம்விச் ஆல்பியன் ரசிகராக இல்லாமல் போனாரே. " என நகைச் சுவையாகப் பதிலளித்தார்)  
வீக்கஸின் குடும்பம் ஏழ்மையானது . அதனால் அவரது தந்தை தனது குடும்பத்தை விட்டு டிரினிடாட் மற்றும் டொபாகோவில் உள்ள எண்ணெய் வயல்களில் வேலை செய்ய வேண்டிய கட்டாயம் ஏற்பட்டது. அவர் பதினொரு ஆண்டுகளாக பார்படோஸுக்கு திரும்பவில்லை. அவரது தந்தை இல்லாத நிலையில், வீக்ஸ் மற்றும் அவரது சகோதரி அவரது தாயார் லெனோர் மற்றும் அவரது அத்தை ஆகியோரால் வளர்க்கப்பட்டனர். அவர்கள் தன்னை சிறப்பாக கவனித்துக் கொண்டதாக வீக்ஸ் அவர்களைப் பாராட்டுகிறார். இவர் செயின்ட் லியோனார்ட் பாய்ஸ் பள்ளியில் பயின்றார், பின்னர் கற்றலில் மிகவும் மோசமான நிலையிலேயே இப்வர் இருந்தார். இவர் ஒருபோதும் தேர்வில் தேர்ச்சி பெறவில்லை எனக் கூறினார். பின்னர் அவர் உணவு மேலாண்மையினை வெற்றிகரமாக தேர்ச்சி பெற்றார் மேலும் விளையாட்டில் கவனம் செலுத்த விரும்பினார். துடுப்பாட்டத்திற்கும் மேலதிகமாக, வீக்கஸ் பார்படாசுவின் ஒரு தீவிர கால்பந்து வீரராகவும் இருந்தார். சிறுவனாக இருந்த போது வீக்ஸ் கென்சிங்டன் ஓவலில் மைதான வீரர்களுக்கு உதவினார். பெரும்பாலும் துடுப்பாட்ட்டத்தினைக் கண்பதற்காக இலவச நுழைவுகளைப் பெற்று அதற்கு ஈடாக மாற்று களாத் தடுப்பாளராகச் செயல்பட்டார், மேலும் முன்னணி சர்வதேச துடுப்பாட்ட வீரர்களை நெருக்கமான தூரத்தில் பார்க்கும் வாய்ப்பை பெற்றார். 13 வயதில் இவர் பார்படாஸ் கிரிக்கெட் லீக்கில் (பி.சி.எல்) வெஸ்ட்ஷயர் துடுப்பாட்ட சங்கத்திற்காக விளையாடத் தொடங்கினார். அவர் தனது உள்ளூர் கிளப்பான பிக்விக் அணிக்காக விளையாடுவதை விரும்பினார்.ஆனால் அந்த சமயத்தில் அந்தச் சங்கத்தில் விளையாட வெள்ளை வீரர்களுக்கு மட்டுமே அனுமதி வழங்கப்பட்டது.  
இவர் 1939 ஆம் ஆண்டில் பள்ளியை விட்டு வெளியேறிய பின்னர் 14 ஆம் வயதில், வேலை கிடைக்காமல், துடுப்பாட்டம் மற்றும் கால்பந்து விளையாடுவதில் தனது நாட்களைக் கழித்தார். பின்னர் அவர் தனது துடுப்பாட்ட வெற்றியின் பெரும்பகுதியை பயிற்சிக்கு செலவிட்டார். 1943 ஆம் ஆண்டில் இவர் பார்படாஸ் ரெஜிமென்ட்டில் சேர்ந்தார் மற்றும் 1947 ஆம் ஆண்டில் அவர் வெளியேற்றப்படும் வரை லான்ஸ்-கார்போரலாகப் பணியாற்றினார், மேலும் அவர் ஒருபோதும் சிறப்பாக அவர் வேலை பார்த்தது இல்லை.
# பீட்டர் பர்க்

**பீட்டர் ஜான் பார்னெல் பர்க்** (Peter John Parnell Burge 17 மே 1932 - 5 அக்டோபர் 2001) ஒரு முன்னாள் ஆஸ்திரேலியத் துடுப்பட்ட வீரர், ஆவார். இவர் 1955 மற்றும் 1966 க்கு இடையில் 42 தேர்வுத் துடுப்பாட்டப் போட்டிகளில் விளையாடினார். ஒரு வீரராக ஓய்வு பெற்ற பின்னர் அவர் மிகவும் மதிப்பிற்குரிய போட்டி நடுவராக ஆனார், மேலும் 25 தேர்வுத் துடுப்பாட்டம் மற்றும் 63 ஒருநாள் பன்னாட்டுத் துடுப்பாட்டப் போட்டிகளை மேற்பார்வையிட்டார்.  
அவர் 1965 ஆம் ஆண்டில் இந்த ஆண்டின் விசுடன் துடுப்பாட்ட வீரராக இருந்தார், 1997 ஆம் ஆண்டில் "ஒரு வீரர், நிர்வாகி மற்றும் சர்வதேச நடுவராக கிரிக்கெட்டுக்கு சேவை செய்ததற்காகவும்" ஆர்டர் ஆஃப் ஆஸ்திரேலியா (AM) உறுப்பினராக நியமிக்கப்பட்டார்.
# பீட்டர் பர்க்

## ஆரம்ப ஆண்டுகளில்

பிரிஸ்பேன் நகரின் புறநகர்ப் பகுதியான குயின்ஸ்லாந்தின் கங்காரு பாயிண்டில் கிரிக்கெட் குடும்பத்தில் பர்கே பிறந்தார். அவரது தந்தை தாமஸ் ஜான் "ஜாக்" பர்க் ஒரு விற்பனையாளராக இருந்தார், அவர் நைல் இண்டஸ்ட்ரீஸ், மற்றும் ஜவுளி நிறுவனத்திற்கான மாநில பிரதிநிதியாக இருந்தார். ஜாக் பர்க் பிரிஸ்பேனின் முதல் தரத் துடுப்பாட்டப் போட்டிகளில் கிழக்கு புறநகர்ப் பகுதிகளை பிரதிநிதித்துவப்படுத்தினார்.பின்னர் துடுப்பாட்ட நிர்வாகியாக ஆனார். குயின்ஸ்லாந்து துடுப்பாட்ட சங்கத்தின் மூத்த நிர்வாகியாக 1945 முதல் 1957 இல் இறக்கும் வரை பணியாற்றினார். அவர் 1952 முதல் 1957 வரை ஆஸ்திரேலிய கட்டுப்பாட்டு வாரியத்தில் குயின்ஸ்லாந்தைப் பிரதிநிதித்துவப்படுத்தினார், மேலும் 1944 முதல் 1949 வரை மாநில தேர்வாளராக இருந்தார். பீட்டர் நினைவு கூர்ந்தார், "எனக்குத் தெரிந்த சிறந்த விரக்தியடைந்த தேர்வுத் துடுப்பாட்ட வீரர் என் அப்பா தான். எனக்கு நினைவு தெரிந்ததில் இருந்து அவர் எப்போதும் துடுப்பாட்டம் விளையாட விரும்பினார் " எனத் தெரி இத்தார்.  
பர்கே தனது தந்தையால் கிரிக்கெட் மீது ஆர்வம் கொண்டார். மூன்று வயதில் முதலில் ஒரு மட்டையை வைத்திருந்த பர்க், ஒரு சாக் போர்த்தப்பட்ட பந்தை அடித்து ஒரு கயிற்றில் கட்டியதன் மூலம் தனது தாயைக் கோபப்படுத்தினார். ஐந்து வயதில், அவர் புராண்டா பாய்ஸ் ஸ்டேட் பள்ளிக்குச் சென்றார், அவரது தந்தையின் பயிற்சி காரணமாக, பள்ளியில் சிறந்த துடுப்பாட்ட வீரராக இருந்தார். அவர் எட்டரை வயதில் இருந்தபோது தனது முதல் போட்டியில் விளையாடினார், மேலும் தனது முதல் நூறு ஓட்டத்தினை ஒன்பது வயதில் அடித்தார். ஒன்பது வயதில், புர்ராண்டா துடுப்பாட்ட அணிக்காக பர்க் 223 ஓட்டங்கள் எடுத்தார், பின்னர் கடுமையான வெப்பம் காரணமாக ஓய்வு பெற முடிவு செய்தார்.  
பதிமூன்றாவது வயதில் அவர் ஆங்கிலிகன் சர்ச் கிராமர் பள்ளியில் சேர்ந்தார். அது மாநிலத்தின் செல்வாக்கு மிக்க தனியார் பள்ளிகளில் ஒன்று ஆகும். அவர் தனது இறுதி மூன்று ஆண்டுகளில் முதல் லெவன் போட்டியில் விளையாடினார், மேலும் தனது இறுதி ஆண்டில் முதல் தரத் துடுப்பாட்டப் போட்டியில் இவர் அறிமுகமானார். அவர் ஒரு இழப்புக் கவனிப்பாளராக இருந்து மூன்றாவது இடத்தில்மட்டையாட்டினார் . அவர் மாநிலத் தேர்வுக்கு பரிசீலிக்கப்பட்டபோது, அவரது தந்தை குயின்ஸ்லாந்து தேர்வுக் குழுவிலிருந்து விலகி இருக்க வேண்டியிருந்தது.
# விக்டர் டிரம்பர்

**விக்டர் தாமஸ்** **டிரம்பர்** (Victor Thomas Trumper 2 நவம்பர் 1877 - 28 ஜூன் 1915) ஒரு ஆஸ்திரேலிய முன்னாள் துடுப்பட்ட வீரர் , துடுப்பாட்டப் பொற்காலத்தின் மிகவும் பாங்கான மற்றும் பன்முக மட்டையாளர் என்று அறியப்பட்டவர் ஆவார்.இவரது அணி பல போட்டிகளில் வெற்றி பெறுவதற்கு முக்கியக் காரணமாக இருந்தவர். ஆஸ்திரேலியாவில் ரக்பி லீக்கின் ஆரம்ப காலங்களில் டிரம்பர் ஒரு முக்கிய நபராக இருந்தார். தேர்வுத் துடுப்பட்ட வரலாற்றில் 8 நூறுகளை அடித்த முதல் துடுப்பாட்ட வீரர் எனும் சாதனையினைப் படைத்தார்.இவர் ஆத்திரேலியத் துடுப்பாட்ட அணிக்காக தேர்வுத் துடுப்பாட்டம் மற்றும் முதல் தரத் துடுப்பாட்டம் ஆகிய போட்டிகளில் விளையாடி உள்ளார். இவர் இதுவரையில் 48 தேர்வுத் துடுப்பாட்டப் போட்டிகளில் விளையாடி உள்ளார்.
# விக்டர் டிரம்பர்

## வாழ்க்கை மற்றும் தொழில்

### ஆரம்ப கால வாழ்க்கை

டிரம்பர் சிட்னியில் பிறந்ததாகக் கருதப்படுகிறது. அவரது பிறப்பு குறித்த திட்டவட்டமான பதிவு எதுவும் இல்லை. ட்ரம்பரின் பெற்றோர் சார்லஸ் தாமஸ் டிரம்பர்மற்றும் அவரது மனைவி லூயிசா ஆலிஸ் "லூயி", *நீ* கோக்லான் என்று நம்பப்படுகிறது.  
டிரம்பர் கிரவுன் ஸ்ட்ரீட் சுப்பீரியர் பொதுப் பள்ளியில் கல்வி கற்றார் அவரது மனைவி சாரா, அவரது மகன் விக்டர் மற்றும் மகள் நான்சி ஆகியோரும் இருந்தனர்.  
ட்ரம்பரின் மகன், விக்டர் டிரம்பர்ஜூனியர் (1913-1981), 1940–41ல் நியூ சவுத் வேல்ஸிற்காக ஏழு முதல் தரத் துடுப்பாட்டப் போட்டிகளில் விளையாடினார். இவர் , அட்மிரல் சர் விக்டர் ஸ்மித்தின் (1913-1998) மாமாவும் ஆவார், அட்மிரல் பதவி பெற்ற முதல் ஆஸ்திரேலியர் எனும் பெருமை பெற்றார்.  
விக்டர் தாமஸின் தாய்வழி வம்சாவளி கோஃப்லின் குடும்பத்தைச் சேர்ந்தவர்கள் ஆவர். இதில் என்.எஸ்.டபிள்யூவின் முதல் பெண் புள்ளிவிவர நிபுணரும் ஆஸ்திரேலியாவின் வடக்கு பிராந்தியத்தின் முதலமைச்சர் கிளேர் மார்ட்டினும் அடங்குவர். குரோம்வெல் படையெடுப்பு பின்னர் அயர்லாந்தின் உருளைக்கிழங்குப் பஞ்சத்திற்குப் பிறகு 1850 களில் கவுண்டி கார்க்கை விட்டு வெளியேறும் வரை இந்த குடும்பம் முதலில் அயர்லாந்தில் உள்ள ஆஃபாலியில் இருந்து வந்தது.
# விக்டர் டிரம்பர்

## அங்கீகாரம்

டிரம்பர்1903 ஆம் ஆண்டில் இந்த ஆண்டின் விஸ்டன் துடுப்பட்ட வீரராக அறிவிக்கப்பட்டார் .அவருக்கு 1914 இல் நியூ சவுத் வேல்ஸ் ரக்பி லீக்கின் நிரந்த உறுப்பினர் உரிமை வழங்கப்பட்டது.
# நார்ம் ஓ'நீல்

**நார்மன் கிளிஃபோர்ட் லூயிஸ் ஓ நீல்** OAM (Norman Clifford Louis O'Neill 19 பிப்ரவரி 1937 - 3 மார்ச் 2008) நியூ சவுத் வேல்ஸ் மற்றும் ஆஸ்திரேலியாவுக்காக விளையாடிய ஒரு முன்னாள் துடுப்பாட்ட வீரர் ஆவார். 1958 இன் பிற்பகுதியில் 21 வயதில் தேர்வுத் துடுப்பாட்டப்போட்டியில் விளையாடுவதற்கு முன்பு, ஒரு வலது கை மட்டையாளரான , ஓ'நீல் 18 வயதில் தனது மாநில அணிக்காக விளையாடினார். தனது தொழில் வாழ்க்கையின் ஆரம்பத்தில், ஓ'நீல் ஆஸ்திரேலிய அணியின் முன்னணி மட்டையாளர்களில் ஒருவராக இருந்தார். 42 தேர்வுத் துடுப்பாட்டப் போட்டிகளில் விளையாடி 2,779 ஓட்டங்களை எடுத்துள்ள இவரின் அதிகபட்ச ஓட்டம் 181 ஆகும்.இவர் 3 தேர்வுத் துடுப்பாட்ட நூறுகளை அடித்துள்ளார். மேலும் இவர் பந்துவீச்சில் 17 இழப்புகளையும் எடுத்துள்ளார். 1959-60 ஆம் ஆண்டு இந்திய துணைக் கண்டத்தின் சுற்றுப்பயணத்தில் அதிக ஒட்டங்கள் எடுத்த வீரர்கள் வரிசையில் இவர் முதலிடம் பிடித்தார். 1960 ஆம் ஆண்டில் இவர் மேற்கிந்தியத் தீவுகள் துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் இவர் 181 ஓட்டங்கள் எடுத்தார். அந்தத் தொடரில் இவரின் மட்டையாட்ட சராசரி 58.25 ஆக இருந்தது. இந்தத் தொடரின் மூலம் இவர் பரவலாக அறியப்பட்டார்.இவர் 188 முதல் தரத் துடுப்பாட்டப் போட்டிகளில் விளையாடி 13,859 ஓட்டங்களை எடுத்தார். இதில் அதிகபட்சமாக 284 ஓட்டங்களை எடுத்தார். பின் பந்துவீச்சில் 99 இழப்புகளை எடுத்தார்.இவர் தேர்வுத் துடுப்பாட்டம் மற்றும் ஒருநாள் போட்டிகளில் விளையாடினார்.
# நார்ம் ஓ'நீல்

## ஆரம்ப ஆண்டுகளில்

ஒரு கட்டிடக் கலைஞரின் மகனான, ஓ'நீல் நியூ சவுத் வேல்ஸின் கார்ல்டனில் பிறந்தார்.அவரது தாய்மாமன் ரான் காம்பியன் சிட்னி கிரேடு கிரிக்கெட்டில் உள்ள க்ளெப் சங்கத்தில் விளையாடினார். ஓ'நீல் தனது மாமாவுடன் ஏழு வயதிலிருந்து துடுப்பாட்டம் விளையாடச் சென்றார், ஒவ்வொரு அமர்வின் முடிவிலும் மட்டையாட்டத்திற்கான பயிற்சி அவருக்கு வழங்கப்பட்டது. பெக்ஸ்லி ஆரம்ப பள்ளியில், துடுப்பாட்டம் இல்லாததால் இவருக்கு துடுப்பாட்டம் விளையாட வாய்ப்பு இல்லாமல் போனது. கோகரா இடைநிலை உயர்நிலைப் பள்ளிக்குச் சென்று, ஓ'நீல் ஒரு ஆசிரியரின் அனுமதி இன்றி துடுப்பாட்டம் விளையாடினார். அந்த ஆசிரியர் இவரை தடகளத்தினை தேர்வு செய்யுமாறு கூறினார்.  
அவரது மாமாவின் வழிகாட்டுதலின் கீழ், ஓ'நீல் சிட்னி கிரேடு போட்டியில் செயின்ட் ஜார்ஜ் துடுப்பாட்ட சங்கத்தில் சேர்ந்தார். சில காலத்திற்குப் பிறகு 16ஆம் வயதில் முதல் லெவன் அணியில் விளையாடினார். அவரது திறனை உணர்ந்த கிளப்பின் தேர்வாளர்கள், படிவத்தைப் பொருட்படுத்தாமல், அவர் முழு ஆண்டிலும் விளையாடுவார் என்று அவருக்குத் தெரிவித்தனர்.இவர் 7 ஆட்டப் பகுதிகளில் 108 ஓட்டங்கள் எடுத்தார். அடுத்த ஆண்டில் 15 போட்டியில் 12 முரை இவர் எல். பி. டபிள்யூ முறையில் ஆட்டமிழந்தார்.
# நார்ம் ஓ'நீல்

## தேர்வுத் துடுப்பாட்டம்

மேற்கு ஆஸ்திரேலியா ஒருங்கிணைந்த லெவன் அணியில் 1958–59 ஆண்டின் தொடக்கத்தில் பெர்த்தில் சுற்றுப்பயணம் மேற்கொண்ட இங்கிலாந்துத் துடுப்பாட்ட அணிக்கு எதிரான போட்டியில் இவர் தேர்ந்தெடுக்கப்பட்டார். போட்டிக்கு முன்பு, ஓ'நீல் ஊடகங்களால் விமர்சிக்கப்பட்டார். அந்தப் போட்டியில் இவர் 67 ஓட்டங்களை விட்டுக் கொடுத்து2 இழப்புகளைக் கைப்பற்றினார்.
# விவியன் கிஷ்

**விவியன் கிஷ்** 1912 முதல் 1920 வரையிலான காலகட்டங்களில் ஒரு முக்கிய திரைப்பட நட்சத்திரங்களில் ஒருவராக இருந்தார், குறிப்பாக இயக்குநர் டி.டபிள்யூ. கிரிஃபித்தின் படங்களில் நடித்ததன் மூலம் இவர் பரவலாக அறியப்பட்டார். ஊமைப்பட சகாப்தத்தின் அதிக வசூல் செய்த படமான கிரிஃபித்தின் இயக்கத்தில் 1915 ஆம் ஆண்டில் வெளியான தி பெர்த் ஆஃப் எ நேஷன் இவரது திரை வாழ்க்கையில் முக்கியமான திரைப்படமாகக் கருதப்படுகிறது. மேலும் சர்ச்சைக்குரிய நவீனத் திரைப்படங்களான 1946 ஆம் ஆண்டில் வெளியான *டூயல் இன் தி சன்* மற்றும் 1955 ஆம் ஆண்டில் வெளியான ஆஃபீட் த்ரில்லர் *தி நைட் ஆஃப் தி ஹண்டர்* ஆகியவையும் இவர் நடித்த படங்களில் மிகக் குறிப்பிடத்தகுந்தன ஆகும். 1950 களின் முற்பகுதியிலிருந்து 1980 ஆம் ஆண்டுகள் வரை அவர் கணிசமான தொலைக்காட்சி நிகழ்ச்சிகளிலும் கலந்து கொண்டார்.மேலும் 1987 ஆம் ஆண்டில் வெளியான *தி வேல்ஸ் ஆஃப் ஆகஸ்டில்* பெட் டேவிஸுக்கு ஜோடியாக நடித்ததே இவரின் தொழில் வாழ்க்கையின் இறுதித் திரைப்படமாகும்.மேலும் அவர் 1972 ஆம் ஆண்டில் அமெரிக்க தியேட்டர் ஹால் ஆஃப் ஃபேமில் சேர்க்கப்பட்டார் . திரைப்படங்கள் தவிர்த்து இவர் சிறந்த மேடை நடிகராகவும் அறியப்பட்டார்.
# விவியன் கிஷ்

## ஆரம்பகால வாழ்க்கை

ஓஹியோவின் ஸ்பிரிங்ஃபீல்டில் கிஷ் பிறந்தார், மேரி ராபின்சன் மெக்கானெல் (1876-1948), ஒரு நடிகை மற்றும் ஜேம்ஸ் லே கிஷ் (1873 –1912) ஆகியோரின் முதல் குழந்தை ஆவார். லிலியனுக்கு டோரதி என்ற தங்கை இருந்தார். அவரும் ஒரு பிரபல திரைப்பட நட்சத்திரம் ஆவார்.  
அவரது தாயார் எபிஸ்கோபாலியன் மற்றும் அவரது தந்தை ஜெர்மன் லூத்தரன் வம்சாவளியைச் சேர்ந்தவர். இவரின் தந்தை ஒரு குடிகாரர் ஆவார். அவர் இவர்களை விட்டு ப்ரிந்து சென்றார். இருந்தபோதிலும் கிஷின் தாய் அவர்களுக்கு ஆதரவாக நடிப்பை மேற்கொண்டு இவர்களை கவனித்துக் கொண்டார். இவர்களது குடும்பம் இல்லினாய்ஸின் கிழக்கு செயின்ட் லூயிஸுக்கு குடிபெயர்ந்தது, அங்கு அவர்கள் லில்லியனின் அத்தை மற்றும் மாமா ஹென்றி மற்றும் ரோஸ் மெக்கானெல் ஆகியோருடன் பல ஆண்டுகள் வாழ்ந்தனர். அவர்களின் தாயார் மெஜஸ்டிக் கேண்டி உணவகம் ஒன்றைத் துவங்கினர். மேலும் சிறுமிகள் பாப்கார்ன் மற்றும் சாக்லேட் ஆகியவற்றை பழைய மெஜஸ்டிக் தியேட்டரில் விற்க உதவினார்கள். இவர்கள் செயின்ட் ஹென்றி பள்ளியில் பயின்றனர். அங்கு பயின்ற போது இவர்கள் பள்ளி நாடகங்களில் நடித்தனர்.  
1910 ஆம் ஆண்டில், சிறுமிகள் தங்கள் அத்தை எமிலியுடன் ஓஹியோவின் மாசில்லனில் வசித்து வந்தனர், அப்போது அவர்களின் தந்தை ஜேம்ஸ் ஓக்லஹோமாவில் கடுமையாக நோய்வாய்ப்பட்டிருப்பதாக அறிந்தனர். ஜேக்ஸின் சகோதரர் ஆல்பிரட் கிராண்ட் கிஷ் மற்றும் அவரது மனைவி மட் ஆகியோர் வசித்து வந்த ஓக்லஹோமாவின் ஷவ்னிக்கு பதினேழு வயதாக இருந்த லிலியன் பயணம் செய்தார். அவர் தனது அத்தை மற்றும் மாமாவுடன் தங்கியிருந்து அங்குள்ள ஷாவ்னி உயர்நிலைப் பள்ளியில் பயின்றார். அவரது தந்தை ஓக்லஹோமாவின் நார்மனில் 1912 இல் இறந்தார், ஆனால் அதற்கு சில மாதங்களுக்கு முன்பாக இவர் ஓஹியோவுக்கு திரும்பியிருந்தார்.
# விவியன் கிஷ்

## தொழில்

### ஆரம்ப கால வாழ்க்கையில்

கிஷ் 1902 ஆம் ஆண்டில் ஓஹியோவின் ரைசிங்சனில் உள்ள தி லிட்டில் ரெட் ஸ்கூல் ஹவுஸில் மேடை நாடகங்களில் அறிமுகமானார். 1903 முதல் 1904 வரை, லிலியன் ஹெர் பர்ஸ்ட் ஸ்டெப்பில் தனது தாய் மற்றும் டோரதியுடன் கல்ந்து கொண்டார். அடுத்த ஆண்டு, அவர் நியூயார்க் நகரில் சாரா பெர்ன்ஹார்ட் தயாரித்த நிகழ்வில் இவர் நடனமாடினார்.
# கிரேஸ் கெல்லி

**கிரேஸ் பாட்ரிசியா கெல்லி** (*Grace Patricia Kelly*, 12 நவம்பர் 1929 – 14 செப்டம்பர் 1982) ஓர் அமெரிக்கத் திரைப்பட நடிகை ஆவார். இவர் 1950 ஆம் ஆண்டுகளின் முற்பகுதி முதல் பல குறிப்பிடத்தக்க படங்களில் நடித்துள்ளார். பின்னர், ஏப்ரல் 1956 இல் இளவரசர் ரெய்னர் III என்பவரைத் திருமணம் செய்து மொனாக்கோ இளவரசி ஆனார்.  
1950 ஆம் ஆண்டில் தனது 20 ஆம் வயதில் நடிப்பு வாழ்க்கையைத் தொடங்கினார். கெல்லி நியூயார்க் நகர நாடகத் திரையரங்குகளில் 1950 களின் முற்பகுதியில் தொலைக்காட்சியின் பொற்காலத்தில் ஒளிபரப்பப்பட்ட நேரடி நாடக தயாரிப்புகளின் 40 க்கும் மேற்பட்ட அத்தியாயங்களிலும் தோன்றியுள்ளார். 1952 ஆம் ஆண்டு முதல் 1956 வரை அவர் விமர்சன ரீதியாகவும் வணிக ரீதியாகவும் வெற்றி பெற்ற பல திரைப்படங்களில் நடித்துள்ளார்.சக ஆண் நடிகர்கள் இவரை வரை விட 25 முதல் 30 வயது அதிகாமான நடிகர்களுடன் நடித்தார். அக்டோபர் 1953 இல், இயக்குநர் ஜான் ஃபோர்டின் சாகச-காதல் திரைப்படமான *மொகாம்போவில்* கிளார்க் கேபிள் மற்றும் அவா கார்ட்னர் ஆகியோருடன் இணைந்து நடித்தார். அந்தத் திரப்படத்தில் நடித்ததன் மூலம் இவர் பரவலாக அறியப்பட்டார். இந்டஹ்த் திரைப்படத்தில் நடித்ததற்காக கோல்டன் குளோப் விருதினை வென்றார். மேலும் சிறந்த நடிகைக்கான அகாதமி விருதுக்குப் பரிந்துரை செய்யப்பட்டார். 1954 ஆம் ஆண்டில் தி கன்ட்ரி கேர்ள் (1954 ) என்ற நாடகத்தில்பிங்கு கிராசுபியுடன் இணைந்து நடித்தார். தனது நடிப்பிற்காக சிறந்த நடிகைக்கான அகாதமி விருதை வென்றார். கேரி கூப்பருடன் வெஸ்டர்ன் *ஹை நூன்* (1952); காதல்-நகைச்சுவைத் திரைப்படமான ''பிங் கிராஸ்பி மற்றும் ஃபிராங்க் சினாட்ராவுடன் இனைந்து ஹை சொசைட்டி (1956) டயல் எம் ஃபார் மர்டர் (1954), ரியர் விண்டோ (1954), ஜேம்ஸ் ஸ்டீவர்ட்டுடன், கேரி கிராண்ட்டுடன் டூ கேட்ச் எ தீஃப் (1955) ஆகியன, அவர் நடித்த திரைப்படங்களில் குறிப்பிடத்தகுந்தன ஆகும்.
# கிரேஸ் கெல்லி

## பின்னணி மற்றும் ஆரம்ப வாழ்க்கை

கிரேஸ் பாட்ரிசியா கெல்லி 1929 ஆம் ஆண்டு நவம்பர் 12 ஆம் தேதி பென்சில்வேனியா, பிலடெல்பியாவில் உள்ள ஹேன்மேன் பல்கலைக்கழக மருத்துவமனையில் பிறந்தார். இவர் ஒரு வசதியான மற்றும் செல்வாக்குமிக்க குடும்பத்தில் பிறந்தார். இவரது தந்தை ஐரிஷ்-அமெரிக்க வம்சா வழியான ஜான் பி கெல்லி சீனியர் ஆவார். இவர் ஒலிம்பிக் போட்டிகளில் 3 தங்கப் பதக்கங்களை வென்றிருந்தார் .1935 ஆம் ஆண்டு பிலடெல்பியா மேயருக்கான தேர்தலில் ஜனநாயகக் கட்சி வேட்பாளராக போட்டியிட்டு குறைந்தபட்ச வாக்கு வித்தியாசத்தில் தோற்றார். பிற்காலத்தில், அவர் ஃபேர்மவுண்ட் பார்க் கில் பணியாற்றினார், இரண்டாம் உலகப் போரின்போது, சனாதிபதி ரூசவெல்ட் அவர்களால் தேசிய உடற்தகுதி இயக்குநராக நியமிக்கப்பட்டார். அவரது சகோதரர் வால்டர் சி. கெல்லி ஒரு நடிகர் ஆவார். மேலும் இவர் பாரமவுண்ட் பிக்சர்ஸ் திரைப்படங்களை தயாரித்தார். மற்றொருவர் புலிட்சர் பரிசு-வென்ற நாடக ஆசிரியர், திரைக்கதை எழுத்தாளர் மற்றும் இயக்குநரான ஜார்ஜ் ஆவார்.
# கிரேஸ் கெல்லி

## திரைப்படங்கள்

காதல்-நகைச்சுவைத் திரைப்படமான *பிங் கிராஸ்பி மற்றும் ஃபிராங்க் சினாட்ராவுடன் இனைந்து ஹை சொசைட்டி (1956) டயல் எம் ஃபார் மர்டர் (1954); ரியர் விண்டோ (1954), ஜேம்ஸ் ஸ்டீவர்ட்டுடன் ; மற்றும், கேரி கிராண்ட்டுடன் டூ கேட்ச் எ தீஃப் (1955) ஆகிய அவர் நடித்த திரைப்படங்களில் குறிப்பிடத்தகுந்தன ஆகும்.*
# கிரேஸ் கெல்லி

## குடும்பம்

ஏப்ரல் 1956 இல் இளவரசர் ரெய்னர் III என்பவரைத் திருமணம் செய்து மொனாக்கோ இளவரசி ஆனார்.
# ஜீன் கெல்லி

**யூஜின் குர்ரன் கெல்லி** (Eugene Curran Kelly ஆகஸ்ட் 23, 1912 - பிப்ரவரி 2, 1996) ஒரு அமெரிக்க-ஐரிஷ் நடனக் கலைஞர், திரைப்பட நடிகர்,மேடை மற்றும் தொலைக்காட்சியின் நடிகர், பாடகர், திரைப்பட இயக்குநர், தயாரிப்பாளர், திரைக்கதை எழுத்தாளர், நகைச்சுவை நடிகர் மற்றும் நடன இயக்குநர் ஆவார் . இவரின் நடனத் திறமை மற்றும் அழகு மற்றும் சிறந்த கதாபாத்திரம் நடித்தது போன்றவற்றின் மூலமாக பரவலாக அறியப்பட்டார்.  
*ஆன் தி டவுன்* (1949), *அன் அமெரிக்கன் இன் பாரிஸ்* (1951), *ஆங்கர்ஸ் அவீ* (1945) போன்ற பல படங்களில் நடித்ததற்காக பரவலாக அறியப்பட்டார்.*ஆங்கர்ஸ் அவீ* திரைப்படத்தில் நடித்ததற்காக சிறந்த நடிகருக்கான அகாடமி விருதுக்கு பரிந்துரைக்கப்பட்டார் . 152 ஆம் ஆண்டில் சிங் இன் தெ ரைன் உட்பட பல இசயினை அடிப்படையாகக் கொண்ட திரைப்படங்களில் நடித்தார். ஜூடி கார்லண்டுடன் இனைந்து நடித்த *ஃபார் மீ அண்ட் மை கேள்* திரைப்படத்தில் இருந்து பல திரைபடங்களில் நடன இஅயக்குநராகவும், இணை இயக்குநராகவும் இவர் பணியாற்றியுள்ளார். *டு பாரி வாஸ் எ லேடி* (1943), *தவுசண்ட்ஸ்* *சியர்* (1943), *தி பைரேட்* (1948), மற்றும் *இட்ஸ் ஆல்வேஸ் ஃபேர் வெதர்* (1955) போன்றவை இதில் குறிப்பிடத்தகுந்தன. பின்னர் அவர் இசை சார்பற்ற *இன்ஹெரிட் தி விண்ட்* (1960) மற்றும் *வாட் எ வே டு கோ!* (1964) ஆகிய இரண்டு திரைப்படங்களில் நடித்தார். கெல்லி ஒரு சில படங்களை இயக்கியுள்ளார். இதில் சில படங்களில் இவர் நடித்துள்ளார். *அதில் 1969 ஆண்டில் வெளியான ஹலோ, டோலி!* முக்கியமான திரைப்படம் ஆகும். இது சிறந்த படத்திற்கான அகாடமி விருதுக்கு பரிந்துரைக்கப்பட்டது.
# ஜீன் கெல்லி

## ஆரம்பகால வாழ்க்கை

கெல்லி பிட்ஸ்பர்க்கின் கிழக்கு லிபர்ட்டி பகுதியில் பிறந்தார். இவர் கிராமபோன் விற்பனையாளரான ஜேம்ஸ் பேட்ரிக் ஜோசப் கெல்லி மற்றும் அவரது மனைவி ஹாரியட் கேத்தரின் குர்ரான் ஆகியோருக்கு மூன்றாவது மகனாகப் பிறந்தார். இவரது தந்தை கனடாவின் ஒன்டாரியோவின் பீட்டர்பரோவில் ஒரு ஐரிஷ் கனேடிய குடும்பத்தில் பிறந்தார். அவரது தாய்வழி தாத்தா அயர்லாந்தின் டெர்ரியிலிருந்து குடியேறியவர் ஆவார். அவரது தாய்வழி பாட்டி ஜெர்மன் வம்சாவளியைச் சேர்ந்தவர். இவருக்கு எட்டு வயதாக இருந்தபோது, கெல்லியின் தாய் இவரையும் இவரது சகோதரர் ஜேம்ஸையும் நடன வகுப்புகளில் சேர்த்தார். எங்களுக்கு நடன வகுப்புகளுக்குச் செல்வது பிடிக்கவில்லை. மேலும் எங்களது அண்டை வீட்டில் இருந்த சிறுவர்கள் எங்களை பெண் தன்மை கொண்ட சிறுவர்கள் என அழைத்ததால் சில முறை சண்டை ஏற்பட்டுள்ளது எனத் தெரிவித்தார்.அதன் பிறகு தான் 15 ஆம் வயது வரை நடனமாடவில்லை எனவும் இவர் தெரிவித்தார். இவர் பிட்ஸ்பர்க்கின் மார்னிங்சைட் பகுதியில் உள்ள செயின்ட் ரபேல் தொடக்கப்பள்ளியில் பயின்றார். மற்றும் 16 வயதில் பீபோடி உயர்நிலைப் பள்ளியில் பட்டம் பெற்றார். இவர் பென்சில்வேனியா மாநிலக் கல்லூரியில் ஒரு பத்திரிகத் துறையில் சேர்ந்தார். ஆனால் குடும்பச் சூழ்நிலை காரணமாக இவர் வேலைக்குச் செல்லவேண்டி இருந்தது. உள்ளூர் நடன போட்டியில் தனது சகோதரர் பிரெட்டுடன் இணைந்து வெற்றி பெற்றார். பினர் இவர்கள் இரவு வுடுதிகளிலும் நடன நிகழ்ச்சிகளை நிகழ்த்தினர்.
# ராபர்ட் ஆல்ட்மன்

**ராபர்ட் பெர்னார்ட் ஆல்ட்மன்** ( Robert Bernard Altman பிப்ரவரி 20, 1925 - நவம்பர் 20, 2006) ஓர் அமெரிக்கத் திரைப்பட இயக்குநர், திரைக்கதை ஆசிரியர் மற்றும் தயாரிப்பாளர் ஆவார். சிறந்த இயக்குனருக்கான அகாடமி விருதுக்கு ஐந்து முறை பரிந்துரைக்கப்பட்டவர் ஆவார். இவர் மிகவும் இயற்கையான ஆனால் பகட்டான மற்றும் நையாண்டி அழகியலுடன் திரைப்படங்களைத் தயாரிப்பதின் மூலம் பரவலாக அறியப்பட்டார். அமெரிக்க சினிமாவில் மிகச் சிறந்த மற்றும் செல்வாக்கு மிக்க திரைப்படத் தயாரிப்பாளர்களில் ஒருவராக அவர் கருதப்படுகிறார்.  
2006 ஆம் ஆண்டில், அகாடமி ஆஃப் மோஷன் பிக்சர் ஆர்ட்ஸ் அண்ட் சயின்சஸ் ஆல்ட்மேனின் பணிக்காக இவருக்கு கௌரவ அகாதமி விருதினை அளித்தது . ஆஸ்கட் விருதுக்கு ஏழு முறை பரிந்துரைகள் செய்யப்பட்ட போதிலும் இவர் ஆஸ்கார் விருதை வென்றதில்லை. அவரது படங்கள் *மாஷ்* (1970), *மெக்கேப் & மிசஸ்* *மில்லர்* (1971), மற்றும் *நாஷ்வில்லி* (1975) ஆகியன அமெரிக்காவின் தேசிய திரைப்பட பதிவேட்டில் தேர்வு செய்யப்பட்டுள்ளது. பெர்லினில் கோல்டன் பியர், வெனிஸில் கோல்டன் லயன் மற்றும் கேன்ஸில் கோல்டன் பாம் ஆகியவற்றை வென்ற சில திரைப்படத் தயாரிப்பாளர்களில் ஆல்ட்மேன் ஒருவர் ஆவார்.
# ராபர்ட் ஆல்ட்மன்

## ஆரம்பகால வாழ்க்கை மற்றும் தொழில்

ஆல்ட்மேன் பிப்ரவரி 20, 1925 இல் கன்சாஸ் நகரில், மிசோரியில் பிறந்தார்.இவரின் தாய் நெப்ராஸ்காவைச் சேர்ந்த *மேஃப்ளவர்* வம்சாவளியைச் சேர்ந்த ஹெலன் ஆவார். இவரின் தந்தை ஒரு செல்வந்த காப்பீட்டு விற்பனையாளரும் தொழில் முறை அல்லாத சூதாட்டக்காரருமான பெர்னார்ட் கிளெமென்ட் ஆல்ட்மேன் ஆவார். ஆல்ட்மேன் ஜெர்மன், ஆங்கிலம் மற்றும் ஐரிஷ் ஆகிய வம்சாவளியினைச் சேர்ந்தவர் ஆவார். ஆல்ட்மேன் ஒரு கத்தோலிக்கத்தினை ஆரம்பத்தில் கடை பிடித்தார். ஆனால் இளமைக் காலத்தில் அதனை தொடர்ந்து பின்பற்றவில்லை, இருப்பினும் அவர் கத்தோலிக்கர் என குறிப்பிடப்பட்டார். கன்சாஸ் நகரில் உள்ள ராக்ஹர்ஸ்ட் உயர்நிலைப்பள்ளி உள்ளிட்ட யேசு சபை பள்ளிகளில் கல்வி பயின்றார். அவர் 1943 இல் மோசோரியின் லெக்சிங்டனில் உள்ள வென்ட்வொர்த் மிலிட்டரி அகாடமியில் பட்டம் பெற்றார்.  
1943 ஆம் ஆண்டில் தனது 18 வயதில் ஆல்ட்மேன்அமெரிக்க இராணுவ விமானப்படையில் சேர்ந்தார். இரண்டாம் உலகப் போரின்போது, போர்னியோ மற்றும் டச்சு ஈஸ்ட் இண்டீஸில் 307 வது வெடிகுண்டு குழுவுடன் பி -24 லிபரேட்டரில் ஒரு குழுவில் இடம்பெற்றார்.